CELEX: C2007/155/21
Language: et
Date: 2007-07-07 00:00:00
Title: Kohtuasi C-211/07: 20. aprillil 2007 esitatud hagi — Euroopa Ühenduste Komisjon versus Iirimaa

7.7.2007   
            
            
               ET
            
            
               Euroopa Liidu Teataja
            
            
               C 155/11
            
         20. aprillil 2007 esitatud hagi — Euroopa Ühenduste Komisjon versus Iirimaa
   (Kohtuasi C-211/07)
   (2007/C 155/21)
   Kohtumenetluse keel: inglise
   Pooled
   
      Hageja: Euroopa Ühenduste Komisjon (esindaja: N. Yerrell)
   
      Kostja: Iirimaa
   Hageja nõuded
   
               —
            
            
               tuvastada, et kuna Iirimaa jättis kehtima 31. mai 2004. aasta sõidukikindlustuskokkulepe (Motor Insurance Agreement) punktid 5.2 ja 5.3 ning eelkõige i) välistas sõiduki kasutajate hüvitise saamise õiguse juhtudel, kui kõik asjassepuutuvad sõidukid on kindlustamata, ja ii) piiras kindlustamata sõidukis olnud isikute hüvitise saamise õigust juhtudel, kui kahju ei tekitatud selle sõidukiga, siis on Iirimaa rikkunud nõukogu 30. detsembri 1983. aasta direktiivist 84/5/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta, eelkõige selle artikli 1 lõike 4 kolmandast lõigust tulenevaid kohustusi.
            
         
               —
            
            
               mõista kohtukulud välja Iirimaalt.
            
         Väited ja peamised argumendid
   Transpordiministri ja Motor Insurers' Bureau of Ireland'i 31. mai 2004. aasta kokkuleppe („kokkulepe”) punkt 5.3 välistab kindlustamata sõidukite kõikide juhtide õiguse saada hüvitist sõltumata sellest, kas õnnetuse põhjustajaks oli nende sõiduk või mitte, ning läheb seega kaugemale sellest, millistel juhtudel on välistamine lubatud direktiivi artikli 1 lõike 4 kolmandas lõigu kohaselt.
   Kindlustamata sõidukis viibinud isikute osas näeb kokkuleppe punkt 5.2 ette, et hüvitise saamine on üldkorras välistatud kõikidel juhtudel, kui viga saanud isik „teadis või pidi mõistliku eelduse kohaselt teadma, et kehtiv kindlustuspoliis puudub”. Seega koheldakse kõiki kindlustamata sõidukites viibinud isikuid võrdselt, sõltumata sellest, kas tegemist on isikutega, kes viibisid kahju tekitanud sõidukis, või mitte. See on ilmselges vastuolus direktiivi artikli 1 lõike 4 kolmanda lõigu sõnastusega, mis eristab neid kahte olukorda sõnaselgelt ja välistab hüvitise saamise õiguse vaid nende isikute (sh sõiduki juht) puhul, kes viibisid kahju tekitanud sõidukis.